31.8.2023
ET
Euroopa Liidu Teataja
L 214/43
VIII LISA
Teave, mis tuleb esitada seadmete müümisel interneti kaudu 1.
Tarnijate poolt artikli 3 lõike 1 punkti g kohaselt kättesaadavaks tehtud asjakohane märgis kuvatakse kuvamismeh­ hanismil toote hinna lähedal.
Märgis peab olema sellise suurusega, et see oleks selgelt nähtav ja loetav ning proportsionaalne III lisas sätestatud suurusega.
Märgise võib kuvada pesaakna kaudu, mille puhul peab märgisele juurdepääsuks kasutatav kujutis vastama käesoleva lisa punktis 2 sätestatud nõuetele.
Pesastatult kuvamise korral peab märgis ekraanile ilmuma pärast esimest kujutisel tehtud hiireklõpsu, hiirega üleliikumist või puutetundliku ekraani puhul pärast selle esimest suurendamist.
2.
Kujutis, mille kaudu pääseb pesaaknas joonisel 2 kujutatud märgise juurde, peab olema järgmine: a) see kujutab noolt, mis on toote märgisel esitatud energiatõhususklassiga sama värvi; b) sellel on kujutatud energiatõhususe klassile vastav täht, mis on 100 % valge, kirjatüübis Calibri, paksus kirjas ja hinnaga sama suures kirjas, kui hind on märgitud; c) kasutatav energiatõhususe klasside skaala näidatakse 100 % mustaga; d) kujutis on järgmises vormingus ning selle suurus peab olema selline, et nool oleks selgelt nähtav ja loetav.
Energiatõhususe klassile vastav täht peab paiknema noole täisnurkse osa keskel ning noole ümber ja energiatõhususe klassi tähistava tähe ümber peab olema hästinähtav 100 % musta värvi ääris:
Joonis 2.
Näidis värvilise vasaknoolega, millel on näidatud energiatõhususe klasside skaala 3.
Pesaakna korral tuleb esitada märgise kujutis järgmiselt: a) käesoleva lisa punktis 2 osutatud kujutis esitatakse kuvamismehhanismil toote hinna lähedal; b) kujutis viib lingi kaudu märgisele, mis on esitatud III lisas; c) märgis ilmub pärast hiireklõpsu, hiirega üleliikumist või puuteekraanil kujutise suurendamist; d) märgis ilmub hüpikaknas, uuel vahelehel või leheküljel või ühe akna sees kuvataval teisel aknal; e) märgise suurendamiseks puuteekraanil kasutatakse asjaomaseid puuteekraanil kasutatavaid käsklusi; f) märgise kuvamine lõpeb pärast sulgemiskäsklust või muud tavapärast sulgemisvõtet; g) graafilise kujutise tekstialternatiivil, mis kuvatakse juhul, kui märgist ei ole võimalik kuvada, on esitatud toote energiatõhususe klass hinnaga sama tähesuurusega kirjas.
4.
Tarnijate poolt artikli 3 lõike 1 punkti h kohaselt kättesaadavaks tehtud elektrooniline tootekirjeldus kuvatakse kuvamismehhanismil toote hinna lähedal.
Tootekirjeldus peab olema sellise suurusega, et see oleks selgelt nähtav ja loetav.
Tootekirjelduse võib esitada pesaakna kaudu või viitega toodete andmebaasile; viimasel juhul tuleb tootekirjelduse juurde viival lingil märkida selgelt ja loetavalt „Tootekirjeldus“.
Kui kasutatakse pesaakent, kuvatakse tootekirjeldus esimese hiireklõpsu, hiirega üleliikumise või puuteekraanil lingi suurendamisega.